
O B A V I J E S T    B I R A Č I M A

Gradsko vijeće Grada Koprivnice na 9. sjednici održanoj 19. listopada 2026. godine donijelo je Odluku o raspisivanju izbora za članove vijeća mjesnih odbora na području Grada Koprivnice. Odluka je objavljena u „Glasniku Grada Koprivnice“ broj 7/26. od dana 20.10.2026., a stupila je na snagu 22.10.2026. godine.

Za dan provedbe izbora određena je nedjelja, 22. studenoga 2026. godine.

Na temelju članka 23. Zakona o registru birača (“Narodne novine” broj 144/12., 105/15. i 98/19.) pozivaju se birači s područja Grada Koprivnice da izvrše pregled, dopunu i ispravak podataka upisanih u registar birača.

Birači mogu pregledati odnosno zatražiti dopunu ili ispravak podataka upisanih u registar birača u Koprivničko-križevačkoj županiji, Upravnom odjelu za opću upravu i zajedničke poslove, Ulica Antuna Nemčića 5, Koprivnica, soba 20 putem telefona 048/658-145 ili e-mail adrese: marina.kucan@kckzz.hr i tomislav.stipic@kckzz.hr ponedjeljkom, srijedom, četvrtkom i petkom od 7,00 do 15,00 sati, utorkom od 09,00 do 17,00 sati

zaključno do srijede 11. studenoga 2026.

Na internetskoj stranici Ministarstva pravosuđa, uprave i digitalne transformacije https://biraci.gov.hr/RegistarBiraca/ omogućen je uvid u registar birača i prijavom na NIAS preko sustava e-Građani.

Popis birača sastavlja se za izbore za članove vijeća mjesnih odbora na području Grada Koprivnice, a sadrži birače koji imaju prebivalište na području Grada Koprivnice i važeće osobne iskaznice.

Birači koji prilikom dolaska na biračko mjesto utvrde da nisu upisani u izvatke iz popisa birača mogu na dan održavanja izbora dobiti potvrdu za glasovanje. Potvrde za glasovanje izdaju se u Koprivničko-križevačkoj županiji, Upravnom odjelu za opću upravu i zajedničke poslove, Ulica Antuna Nemčića 5, Koprivnica, šalter sala.

